Proiect

L E G E

cu privire la protecţia socială a persoanelor care
au suferit în rezultatul consecinţelor nefaste ale secetei

În legătură cu situaţia critică în care s-au pomenit agricultorii republicii în rezultatul calamităţilor naturale din vara anului 2007, fapt ce a făcut imposibilă obţinerea unor venituri şi, în rezultat achitarea taxelor şi impozitelor prevăzute de legislaţie, inclusiv a cotei de asigurări sociale de stat către Bugetul asigurărilor sociale de stat, Parlamentul adoptă prezenta lege organică.

1. Se obligă Guvernul Republicii Moldova să acopere din sursele Bugetului de stat diferenţa dintre suma datorată real către bugetul asigurărilor sociale de stat de către persoanele fizice care se regăsesc în Anexa nr. 3 la poziţia 1.5 la Legea bugetului asigurărilor sociale de stat pe anul 2007. 
2. Guvernul va iniţia propuneri de rectificare a bugetului de stat şi a bugetului asigurărilor sociale de stat în vederea realizării prezentei legi. 

3. Ministerul Finanţelor, în comun cu Ministerul Protecţiei  Sociale, Familiei şi Copilului şi Casa Naţională de Asigurări Sociale vor stabili mecanismul de calculare, transfer, evidenţă şi utilizare a sumelor respective. 

4. Casa Naţională de Asigurări Sociale va întreprinde măsuri în vederea includerii anului în curs în stagiul de cotizare a persoanelor vizate. 

5. Prezenta lege intră în vigoare la data publicării 
Preşedintele Parlamentului

Marian LUPU 

NOTĂ  INFORMATIVĂ

la proiectul de Lege cu privire la protecţia socială a persoanelor
 care au suferit în rezultatul consecinţelor nefaste ale secetei

Proiectul de Lege cu privire la protecţia socială a persoanelor care au suferit în rezultatul consecinţelor nefaste ale secetei a fost elaborat în scopul protecţiei persoanelor fizice, proprietari sau arendaşi  de terenuri agricole care au avut de suferit din cauza calamităţilor naturale ce au avut lor în vara anului curent. În rezultatul secetei, aceşti contribuabili nu au obţinut veniturile de pe terenurile agricole pe care le deţin, prin urmare nu sunt în stare să achite cota de asigurări, sociale. În rezultat, anul 2007 nu va fi luat în considerare la calcularea stagiului cotizare a acestor persoane, 


În această ordine de idei, se propune ca statul să susţină aceşti cetăţeni, transferînd bugetului asigurărilor sociale de stat suma necesară pentru a le asigura dreptul la includerea acestui an în stagiul de cotizare. La moment, cheltuielile necesare pentru realizarea acestui proiect constituie circa 65 mil. lei. La momentul realizării suma va fi precizată şi poate fi eventual mai mică în cazul, cînd pe parcurs vor mai fi transferate unele sume. 

De menţionat, că în conformitate cu prevederile Legii bugetului asigurărilor sociale de stat pe anul 2007, angajaţii din agricultură sunt protejaţi de stat – 4% din cele 20% din fondul de remunerare a muncii datorate de angajator sunt acoperite din bugetul de stat. În acelaşi timp, persoanele care activează în agricultură pe cont propriu nu se bucură de aceiaşi susţinere din partea statului. 

